Γιόβελ Ζούσμαν

Ο Γιόβελ Ζούσμαν (Κφαρ Σάμπα, 12 Μαΐου 1998) είναι Ισραηλινός επαγγελματίας καλαθοσφαιριστής. Με ύψος 2.01 μέτρων, αγωνίζεται στις θέσεις των σούτινγκ γκαρντ και σμολ φόργουορντ στην Χαπόελ Ιερουσαλήμ. 

Αναδείχθηκε Πολυτιμότερος Παίχτης (MVP) του Ευρωπαϊκού Πρωταθλήματος Νέων Ανδρών της FIBA του 2018, ενώ αναδείχτηκε Αμυντικός της Χρονιάς στο Πρωτάθλημα Ισραήλ το 2020.

Βιογραφία
Ο Γιόβελ Ζούσμαν γεννήθηκε στο Κφαρ Σάμπα του Ισραήλ, σε μία εβραϊκή οικογένεια. Μεγάλωσε στη Νετάνια και έπαιξε για την ομάδα νέων της Ελίτζουρ Νετάνια. Έγινε μέλος του Ινστιτούτου Γουίνγκεϊτ και της Μακάμπι Τελ Αβίβ στα τέλη της εφηβείας του.

 Αθλητική σταδιοδρομία 
Το 2015 ο Ζούσμαν ξεκίνησε την επαγγελματική του σταδιοδρομία στη Μακάμπι Τελ Αβίβ. Στις 18 Οκτωβρίου 2015, έκανε την πρώτη επαγγελματική εμφάνισή του σε ένα παιχνίδι του του ισραηλινού πρωταθλήματος (ISBL), σε μία νίκη με 85–70 επί της Μπνέι Χερζλίγια, καταγράφοντας δύο πόντους ερχόμενος από τον πάγκο.

Στις 24 Αυγούστου 2016, ο Ζούσμαν δόθηκε δανεικός στη Μακάμπι Ρανανά της 2ης κατηγορίας Ισραήλ. Σε 28 παιχνίδια που έπαιξε με την Ρανανά, είχε μέσο όρο 11.7 πόντους, 3.6 ριμπάουντ, 2.3 ασίστ και 1.8 κλεψίματα ανά παιχνίδι, ενώ ευστοχούσε με 41% στα τρίποντα. Ο Ζούσμαν βοήθησε την Ρανανά να φτάσει στα Πλέι Οφ της 2ης Ισραήλ, αλλά τελικά αποκλείστηκε από τη Μακάμπι Χοντ Χασαρόν στους Προημιτελικούς.

 Μακάμπι Τελ Αβίβ 
Στις 27 Ιουλίου 2017, υπέγραψε τετραετή επέκταση συμβολαίου με τη Μακάμπι Τελ Αβίβ. Στις 8 Ιουνίου 2018, ο Ζούσμαν ονομάστηκε το ανερχόμενο αστέρι του Ισραηλινού Πρωταθλήματος του 2018. Βοήθησε τη Μακάμπι να κερδίσει το Ισραηλινό Λιγκ Καπ του 2017 και το Ισραηλινό Πρωτάθλημα του 2018.

Στις 11 Ιανουαρίου 2019, ο Ζούσμαν σημείωσε επίδοση σταδιοδρομίας στην Ευρωλίγκα με 15 πόντους, ευστοχώντας με 6 στα 6 σουτ εντός πεδιάς, μαζί με έξι ριμπάουντ και δύο κλεψίματα, σε μία νίκη με 93–76 επί της ΤΣΣΚΑ Μόσχας. Στις 31 Ιανουαρίου 2019, ο Ζούσμαν αναδείχθηκε ο Ισραηλινός παίκτης του μήνα, για παιχνίδια που παίχτηκαν τον Ιανουάριο. Ο Ζούσμαν βοήθησε τη Μακάμπι να κερδίσει το Ισραηλινό Πρωτάθλημα του 2019, κερδίζοντας τον δεύτερο συνεχόμενο τίτλο του Ισραηλινού Πρωταθλήματος.

Στις 27 Ιουνίου 2019, ο Ζούσμαν εντάχθηκε στους Κλίβελαντ Καβαλίερς για το Σάμερ Λιγκ του NBA του 2019.

Ονομάστηκε Αμυντικός Παίκτης της Χρονιάς στο Ισραηλινό Πρωτάθλημα για το 2020.

 Άλμπα Βερολίνου 
Στις 6 Αυγούστου 2021, υπέγραψε με την Άλμπα Βερολίνου του Πρωταθλήματος Γερμανίας. Στις 20 Φεβρουαρίου 2022, η Άλμπα Βερολίνου κατέκτησε το Κύπελλο Γερμανίας κερδίζοντας την Κράιλσχαϊμ με 86-76. Στις 19 Ιουνίου 2022 κατέκτησε το Πρωτάθλημα Γερμανίας, αφού η Άλμπα κέρδισε στη σειρά των τελικών την Μπάγερν Μονάχου 3-1. Τη σεζόν 2022-23, σε 34 αγώνες στην Ευρωλίγκα μέτρησε 6,.8 πόντους, 2.9 ριμπάουντ και 1.8 ασίστ σε 21:37 λεπτά συμμέτοχης μέσο όρο.

 Χάποελ Ιερουσαλήμ 
Στις 9 Ιουλίου 2023, επέστρεψε στο Ισραήλ για λογαριασμό της Χάποελ Ιερουσαλήμ.

 Εθνική ομάδα 

 Μικρές Εθνικές ομάδες Ισραήλ 
Ο Ζούσμαν ήταν μέλος των εθνικών ομάδων του Ισραήλ κάτω των 16, κάτω των 18 και κάτω των 20 ετών.

Τον Ιούλιο του 2017 ο Ζούσμαν βοήθησε την ισραηλινή ομάδα νέων ανδρών να φτάσει στους τελικούς του Ευρωπαϊκού Πρωταθλήματος Νέων Ανδρών της FIBA του 2017, όπου τελικά έχασε από την Ελλάδα. Ο Ζούσμαν τελείωσε την διοργάνωση με μέσο όρο 16.3 πόντους, 5,.7 ριμπάουντ και 1.9 ασίστ ανά παιχνίδι.

Τον Ιούλιο του 2018, ο Ζούσμαν οδήγησε την ισραηλινή ομάδα νέων ανδρών στο χρυσό μετάλλιο στο Ευρωπαϊκό Πρωτάθλημα Νέων Ανδρών της FIBA του 2018. Ολοκλήρωσε την διοργάνωση με μέσο όρο 14.4 πόντους, 4.7 ριμπάουντ, 3.6 ασίστ και 2.3 κλεψίματα ανά αγώνα. Ο Ζούσμαν ονομάστηκε Πολυτιμότερος Παίχτης (MVP) του τουρνουά και κέρδισε επίσης μια θέση στην καλύτερη ομάδα όλου του τουρνουά, μαζί με τον συμπαίκτη του, Ντένι Αβντίγια. 

 Εθνική ομάδα ανδρών Ισραήλ 
Ο Ζούσμαν είναι μέλος της εθνικής ομάδας καλαθοσφαίρισης του Ισραήλ . Στις 23 Φεβρουαρίου 2018, ο Ζούσμαν έκανε την πρώτη του εμφάνιση για την ανδρική ομάδα σε αγώνα προκριματικών για το Παγκόσμιο Πρωτάθλημα Καλαθοσφαίρισης της FIBA του 2019 απέναντι στη Μεγάλη Βρετανία.

 Στατιστικά σταδιοδρομίας 

 Ευρωλίγκα 

|-
| style="text-align:left;"| 2015–16
| style="text-align:left;"| Maccabi
| 1 || 0 || 2.7 || .000 || .000 || .000 || .0 || .0 || .0 || .0 || .0 || .0
|-
| style="text-align:left;"| 2017–18
| style="text-align:left;"| Maccabi
| 14 || 4 || 8.0 || .450 || .364 || 1.000 || .8 || .6 || .3 || .1 || 1.8 || 1.9
|-
| style="text-align:left;"| 2018–19
| style="text-align:left;"| Maccabi
| 30 || 2 || 14.7 || .459 || .375 || .846 || 2.0 || 1.2 || .7 || .2 || 3.0 || 3.7
|-
|- class="sortbottom"
| style="text-align:center;" colspan=2| Career
| 45 || 6 || 12.3 || .457 || .372 || .875 || 1.6 || 1.0 || .5 || .2 || 2.6 || 2.1

Παραπομπές

 Εξωτερικοί σύνδεσμοι 
 Ο Γιόβελ Ζούσμαν  στο archive.fiba.com
 Ο Γιόβελ Ζούσμαν  στο basket.co.il
 Ο Γιόβελ Ζούσμαν  στο euroleague.net
 Ο Γιόβελ Ζούσμαν  στο realgm.com

Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές Άλμπα Βερολίνου
Κατηγορία:Καλαθοσφαιριστές Χάποελ Ιερουσαλήμ
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές Πρωταθλήματος Ισραήλ
Κατηγορία:Ισραηλινοί καλαθοσφαιριστές
Κατηγορία:Καλαθοσφαιριστές Εθνικής Ισραήλ
Κατηγορία:Καλαθοσφαιριστές Ευρωμπάσκετ 2025